runetrust/blame-folketinget-dk huggingface dataset:
Torsten Gejl (ALT), 2025-11-27:
Folketinget noterer, at regeringen i tråd med statsministerens valgløfte fra 2022, inden sommeren 2026 skal fremsætte et lovforslag, som sikrer et sprøjteforbud på de ca. 200.000 ha. sårbare grundvandsdannende områder, og som træder i kraft, i takt med at de bliver udpeget.
Lotte Rod (RV), 2013-04-25:
Derfor har vi valgt at tage udgangspunkt i det, som Anders Bondo foreslog i marts, nemlig at de statsansatte lærere skulle få præcis de samme arbejdstidsregler som de andre ikkeakademikere i staten, dvs. de bestemmelser, som er kendt som tjenestemændenes arbejdstidsaftale.
Kristian Thulesen Dahl (DF), 2004-10-26:
Så er jeg orienteret om kommuner, som lader denne her pjece ligge i kælderen, og som ikke har nogen som helst interesse i at få bragt den ud, for det giver jo den enkelte ældre en valgmulighed i forhold til den offentlige hjælp, der nu kommer ud til den ældre.
Rasmus Stoklund (S), 2020-11-19:
Ja, jeg mener, det var meget fornuftigt at gøre det, som vi jo havde sagt i lang tid før valget: at vi ville nedsætte en ydelseskommission og prøve at gentænke ydelsessystemet, og at vi så derudover også ville prøve at gøre en mere grundig indsats for at få langt flere med ikkevestlig baggrund i beskæftigelse, altså at prøve at lave nogle strukturelle forandringerne i beskæftigelsessystemet i stedet for nogle af de her småjusteringer, man ellers forsøger sig med.
Rune Lund (EL), 2006-10-04:
Grunden til, at det her spørgsmål er på dagsordenen i dag, er, at USA’s præsident, George Bush, den 6. september annoncerede det, som mange af os har vidst i lang tid, nemlig at USA har et program, hvor de har nogle hemmelige CIA-fængsler, hvor fanger opholder sig.
Frank Aaen (EL), 2008-11-27:
Jeg tror, at vi begge to havde den opfattelse, da vi første gang kom til København og så Den Lille Havfrue, at hun godt nok også var meget lille, og det er utroligt, at sådan en lille sag kan give så meget debat her i Folketinget, og jeg synes i virkeligheden slet ikke, at det er noget, vi burde bruge tid på i Folketinget.
Pia Christmas-Møller (KF), 2006-01-19:
Der hersker derfor ingen tvivl om, at det er forbundet med en vis sikkerhedsrisiko at øge indsatsen i de urohærgede områder, hvor rester af talebangrupper og Al-Qaeda-enheder har optrappet deres aktiviteter, og det er det danske forsvars vurdering, at risikoen vil blive yderligere forøget, hvis danske styrker bliver indsat i kampen mod narkotikadyrkningen, der er en hovedkilde til finansiering af terror- og oprørsgrupperne.
Helena Artmann Andresen (LA), 2024-04-03:
For at opsummere det her mener vi i LA, at ordensreglementet skal opdateres; vi skal have lavet en ny enhed i ministeriet, vi skal have en skole, hvor flere børn kan rummes; forældrene skal have mere at sige, så de kan få ro i maven; man skal også kunne hyre og fyre skolelederen, der ikke tager sit ansvar på sig; og så skal vi have en god snak om pædagogikken og kulturen i folkeskolen. Tak for ordet.
Tom Behnke (KF), 2008-05-16:
Der er ingen tvivl om, at der, når vi taler om dyremishandling, selvfølgelig er mulighed for en stor forebyggende og oplysende indsats, men der skal heller ikke være nogen tvivl om, at de, der så alligevel mishandler deres dyr, naturligvis skal straffes for det.
Kim Mortensen (S), 2007-01-09:
Det er derfor, at det kunne være lidt interessant, om det udspil, der er varslet, sådan går på udbredelsen af best practice, gode ideer, som kunne udveksles mellem folkeskolerne, om det går på flere repressalier, mere kontrol, en opstramning af, hvornår man smider elever, som mobber andre elever, ud af skolen, eller hvad det er for en tænkning, der ligger bag det udspil, som ministeren har varslet.
Øjvind Vilsholm (EL), 2018-11-02:
Men Enhedslisten bemærker, at lovforslaget ikke berører kravene i forhold til selve udførelsen af rottebekæmpelsen med gift, og at de faglige krav til autorisation ikke ændres med dette lovforslag, og vi hæfter os også ved, at lovforslaget udelukkende går på anvendelse af digital kommunikation i forbindelse med rottebekæmpelsen.
Finn Sørensen (EL), 2013-02-21:
Når jeg læste det lille stykke op, var det jo, fordi statsministeren i selve redegørelsen her for lidt siden sagde, at først – sådan opfattede jeg det – træffer Landstinget en eventuel beslutning om at ophæve nultolerancen, og først derefter er det et rigsanliggende.
Holger K. Nielsen (SF), 2003-01-16:
Jeg vil godt høre, om hr. Kristian Jensen er enig med sin partiformand og statsminister i dette udsagn og i bekræftende fald, om hr. Kristian Jensen kan forklare Folketinget, hvilke eksperter der støttede venstrefløjen og altid var i opposition til de borgerlige.
Bjarne Laustsen (S), 2018-12-11:
Jeg respekterer det danske beredskab og alle brandsvendene og deltidsbrandmændene og det hele meget højt, og derfor tror jeg, at når de kommer med noget, gør de det på samme måde, som vi gør det herinde, nemlig at de gør det, fordi de reelt virkelig er optaget af at sikre brandsikkerheden på bl.a. de danske plejehjem, som vi nu taler om her.
Søren Krarup (DF), 2006-05-18:
Nu har jeg selv oplevet det der dybt uappetitlige at besøge Sandholmlejren ifølge med et tvapparat, det var TV 2, som jeg var så venlig og naiv at sige ja til at ledsage op for at besøge en familie, der var afvist og havde været adskillige år i Sandholmlejren, og jeg oplevede det, jeg – det er et udtryk jeg ikke må bruge her – kalder følelsesporno, fordi det hele drejede sig om, at man skulle filme den grædende mor og de fortvivlede børn.
Brian Mikkelsen (KF), 2002-01-29:
Årsagen til, at vi har valgt at gå på to ben fra regeringens side i argumentationen omkring nedlæggelsen af Udviklingsfonden, er, at der på den ene side har været projekter, som overhovedet ikke har levet op til de kvalitative krav, som vi fra regeringens side mener man skal byde og kræve, når det handler om kulturstøtte, og på den anden side mener, at man godt kan fange de elementer ind, som er brugbare, som er konstruktive, og som skal bruges i den nye kulturelle udfordringsverden, altså multimedierne og til dels også det flerkulturelle og det tværgående.
Dan Jørgensen (S), 2015-02-24:
Hvis jeg skal følge logikken i hr. Per Clausens argumentation, må det jo være, at vi sandelig ikke kan have en lovgivning ude i trafikken, der forbyder at køre over for rødt lys, for der er jo masser eksempler på, at man midt om natten kan køre over for rødt lys, uden at det overhovedet skader nogen.
Pernille Sams (KF), 1998-12-02:
Overordnet bakker vi altså op om forslagets hovedmålsætning, og via finanslovaftalen er vi forpligtet til at bakke det element op, hvorefter VækstFonden skal overtage administrationen af lov om statsgaranti til udviklingsvirksomhed, men der er et helt afgørende element i lovforslaget, som vi ikke kan støtte.
Søren Søndergaard (EL), 2003-10-22:
Nu er det ikke nogen overraskelse, at Enhedslisten ikke støtter det her forslag, heller ikke selv om vi er fuldt bevidste om, at det søges solgt til befolkningen som en hjælpende hånd til nogle unge piger, som bliver tvunget til at indgå ægteskab mod deres vilje.
Per Clausen (EL), 2015-04-09:
Jeg vil bare spørge hr. René Christensen – for jeg kom lidt i tvivl her på det sidste: Skal jeg forstå det, som hr. René Christensen siger, som at Dansk Folkeparti, når det kommer til kemikaliespørgsmålet, er af den opfattelse, at der ikke findes nogen danske løsninger, altså at det her kun er EU, der duer?
Thorkild Simonsen (S), 1999-12-01:
Jeg er heller ikke bekendt med de tal, som ligger til grund for denne opfattelse, men i henhold til fyrværkeriloven må fyrværkeri naturligvis ikke fremstilles eller indføres uden tilladelse fra Beredskabsstyrelsen, ligesom man ikke må erhverve, overdrage, opbevare eller anvende fyrværkeri uden politiets tilladelse.
Lars Barfoed (KF), 2011-02-03:
Rådet tilkendegiver samtidig, hvordan oplysningerne mest hensigtsmæssigt kan indhentes, og i den forbindelse kan rådet i princippet foreslå, at den person, som sagen drejer sig om, undersøges af et eller flere af rådets medlemmer eller sagkyndige, men i personskadesager henstiller rådet som altovervejende hovedregel, at der tilvejebringes oplysninger på anden vis, f.eks. ved at man indhenter nogle speciallægeerklæringer.
Birte Weiss (S), 2000-03-15:
Så er der det virkelig interessante: Det er midterzonen, det er dér, hvor der er tale om delvis offentlig og delvis privat finansiering, og det er på det område, vi nu er i gang med at diskutere med universiteter og forskningsverdenen og en lang række andre, hvordan et sådant regelsæt, eller vi kan kalde det en slags idealkontrakt, kan tage sig ud, og jeg glæder mig til at orientere Folketinget og Forskningsudvalget om det resultat, man når frem til.
Jørn Jespersen (SF), 2003-04-03:
Mit spørgsmål er derfor: Ved fru Gudrun Laub noget om, hvorvidt statsministeren stadig væk bliver harm ved tanken om, at nogen, måske oven i købet en hel del i hans egen folketingsgruppe, kunne finde på at lave et trafikanlæg gennem Gudenådalen?
Frank Jensen (S), 2001-01-25:
Jeg vil gerne starte med at sige tak til det store flertal af Folketingets partier, der har tilkendegivet en positiv tilslutning til det her lovforslag om ændring af lov om renter ved forsinket betaling m.v., der nu lægger et loft over de rykkergebyrer, som kan tages i forbindelse med forbrugerforhold.
Pernille Rosenkrantz-Theil (S), 2023-04-11:
Efter min mening er det jo for sjældent, at vi tager de her fundamentale debatter om nogle af de borgere i vores samfund, som er allermest udsat, og ikke desto mindre er det lige præcis den gruppe, vi skal måle os selv på som samfund, hvis vi skal vide, hvordan det står til med det gamle Dannevang.
Frank Aaen (EL), 2001-01-23:
Det er i øvrigt meget sjældent, jeg er enig med bagmandspolitiet, men jeg er her enig i et af dets kritikpunkter, som ikke er imødekommet - og nu står jeg her og kan ikke i farten fange det - jo, det er selvfølgelig, at man skal sikre oplysninger om enhver erhvervsleders aktieposter og ledelsesposter i andre virksomheder. Der skal ikke være nogen undtagelser, som der er foreslået. Så vil jeg under udvalgsarbejdet studere LO's forslag om, hvordan man kan inddrage medarbejderne i forbindelse med regnskabsaflæggelsen.
Poul Nyrup Rasmussen (S), 2000-03-29:
Og jeg må sige til hr. Villy Søvndal, at der er ikke tvivl om - og det kan vi tale mange økonomiske udredninger igennem om - at et land, der har en stor og velfungerende offentlig sektor som den danske, der er skattefinansieret, vil have langt, langt bedre funktionsmuligheder i den fælles valutas område end et land, der næsten ikke har en offentlig sektor, fordi der i selve den offentlige sektor ligger en selvregulering af økonomien, der gør, at et land som Danmark i virkeligheden kan klare sig bedre end så mange andre lande inden for den fælles valuta og dermed få ekstra fordele af det.
Theresa Scavenius (UFG), 2024-05-30:
Jeg vil kort motivere det her og netop sige, at jeg foreslår, at Folketinget pålægger regeringen at nedsætte en taskforce, og opgaven er at intensivere kontrollen med alle vores listevirksomheder, dvs. vores mest forurenende virksomheder, i forhold til miljørisici.
Villum Christensen (LA), 2016-04-21:
Både for så vidt angår reduktionerne af CO2, og for så vidt angår målene for andelen af vedvarende energi, er vi nået rigtig langt og nærmest i mål, så jeg forstår ikke dette selvpineri med at hælde yderligere benzin på bålet. Når det f.eks. drejer sig om vind på land, har vi jo for mange måneder siden nået det mål, som vi skulle have nået i 2020.
John Dyrby Paulsen (S), 2007-11-30:
Næh, den går altså ud på, at pensionisterne vel også skal have nogle af de samme glæder, som den her skatteaftale giver til de rigeste og til de højeste indkomster i det her samfund, så vi sikrer, at det altså ikke er sådan, at man kan lave en aftale med et spinkelt flertal, der giver alle pengene til de højeste indkomster, men også sikrer, at pensionisterne og de andre lavindkomstgrupper får en ordentlig og tilstrækkelig kompensation i forhold til det makværk, der er lavet her.
Tom Behnke (KF), 2013-05-03:
Jeg kan forstå, at lovforslaget her har sit helt eget formål, nemlig at udstille, at den siddende regering ikke har levet op til sit regeringsgrundlag – endnu, må man forstå, for ordførerne siger jo, at det er på vej, der kommer noget, og Enhedslisten har været utålmodige.
Mikkel Bjørn (DF), 2023-05-04:
Det er en udlændingepolitik, som Dansk Folkeparti altid har forsøgt at bekæmpe, men nogle af de problemer, vi har, er bl.a., at internationale konventioner, som et stort flertal her i Folketinget bøjer sig for, står i vejen for, at vi kan gøre det rigtige.
Carina Christensen (KF), 2006-03-03:
Vi er faktisk utrolig ambitiøse, når det handler om at få flest mulige unge mennesker til at tage en ungdomsuddannelse, til at gennemføre en ungdomsuddannelse og til at komme ind på en videregående uddannelse, fordi vi gerne ser, at mindst halvdelen af alle unge kommer igennem en videregående uddannelse.
Anders Fogh Rasmussen (V), 2003-04-02:
Men jeg vil da gerne gentage: Det er efter min og mange andres opfattelse naturligvis utilfredsstillende, at den tidligere irakiske hærchef kunne forsvinde, mens han sad surrogatfængslet, som det hedder. Set i bakspejlet er det åbenbart, at de iværksatte foranstaltninger ikke har været tilstrækkelige. Med hensyn til de nærmere omstændigheder, med hensyn til hvem der ud fra hvilke politimæssige overvejelser har besluttet hvad i den konkrete sag, vil jeg henvise til den redegørelse, som justitsministeren er i gang med at udarbejde som svar på et spørgsmål fra Folketingets Retsudvalg.
Lisbeth Bech Poulsen (SF), 2017-09-07:
Så vidt jeg husker – nu har jeg så også skrevet talen ned, så det har jeg forhåbentlig også læst op – sagde jeg, at det var vurderet, at der ville være et arbejdsudbud på 16.000 med reformen under Thorningregeringen, og at der her var 1.500 reelle arbejdspladser, sådan som AE-rådet vurderede det.
Ole Stavad (S), 2000-11-16:
På samme måde glæder jeg mig over, at fru Sonja Albrink også signalerede den tilsvarende åbenhed, og jeg er selvfølgelig glad for, at der har været et flertal bestående af de to regeringspartier, SF og Enhedslisten, som umiddelbart har givet tilslutning til forslaget.
Per Clausen (EL), 2008-05-23:
Så jeg synes sådan set, det er vanskeligt at komme uden om, at konsekvenserne af den politik, regeringen fører, helt entydigt er, at der bliver skabt et A- og et B-hold; der bliver skabt en større afhængighed af, at man selv har mulighed for at betale, eller at man i hvert fald er så heldig, at man tilhører dem, som har en sundhedsforsikring.
Jan Rytkjær Callesen (DF), 2017-04-04:
Det andet forslag i lovforslaget handler om, at fogedretten og autoriserede auktionsledere gøres betalingspligtige for moms i forbindelse med tvangsauktionssalg, en ændring, som DF kan støtte, da der i dag i for høj grad er risiko for, at sælger ikke afregner sin moms.
Per Clausen (EL), 2009-04-02:
Jeg var lidt overrasket over, at Venstres ordfører mente, at de fleste af SF's forslag var fuldstændig hen i vejret, for jeg har forstået på justitsministeren, at alle forslagene indgik i den undersøgelse, som det udvalg, justitsministeren har nedsat, skal arbejde med.
Per Clausen (EL), 2011-04-26:
Efter vores opfattelse er den tanke, at vi får et andet politisk flertal i Folketinget og får mulighed for at føre en anden økonomisk politik i Danmark, men at konsekvensen så bliver, at der fra EU’s side bliver lagt os meget, meget store hindringer i vejen på grund af de aftaler, der er indgået i det sidste års tid, næsten ikke til at bære.
Bjarne Laustsen (S), 2007-02-01:
Til det, at man bliver ved med at sige, at Socialdemokratiet arbejder sammen med den yderste venstrefløj og hist op og kom herned, vil jeg sige, at jeg ikke synes, det er værre end i dag, hvor Det Konservative Folkeparti arbejder sammen med folk, der også har været med helt ude på venstrefløjen tidligere.
Rune Lund (EL), 2007-01-17:
Jeg må sige, at statsministerens udlægning af den her rapport faktisk også er temmelig absurd, for det, der står, er en meget, meget skarp kritik af, hvordan amerikanske myndigheder ikke er interesserede i at undersøge, når der er foregået tortur, hverken i forhold til antal eller i forhold til at gå aktivt ind i at interviewe og den slags ting.
Keld Albrechtsen (EL), 1998-05-07:
Det skyldes, at dommen ud over at beskæftige sig med en konkret fransk konflikt også indeholder en række generelle betragtninger, og der henviser man altså til varernes fri bevægelighed som det helt overordnede princip og et princip, som Domstolen jo sætter over de grundlæggende rettigheder.
Jan E. Jørgensen (V), 2020-01-30:
Jeg vil jo også godt sige, at det da sådan set glæder mig at se, at Enhedslisten i stigende grad når frem til den erkendelse, at EU og EU-samarbejdet kan bruges til noget og kan flytte noget, ikke mindst udenrigspolitisk, som lille Danmark ville have svært ved alene.
Pernille Rosenkrantz-Theil (EL), 2002-04-12:
Lovforslaget handler bl.a. om at spare penge, og det handler om at lave ny struktur og en struktur, hvor regeringen mener, den kan spare penge. Jeg mangler altså nogle klare bud på, hvordan man sikrer, at netop de med de allerkorteste uddannelser faktisk kommer ind og får brugt AMU-centrene.
Kristen Touborg (SF), 2002-01-30:
Men jeg vil godt spørge, om ministeren, i betragtning af at det sandsynligvis vil tage nogle år, inden man når dertil, at vi får den kortere transporttid, er indstillet på, at man i mellemtiden prøver at tage initiativer, der kan forbedre slagtedyrenes vilkår.
Benny Engelbrecht (S), 2016-03-16:
Jeg skal høre finansministeren, om finansministeren vil foretage en korrektion og oversende et nyt svar på spørgsmål nr. 90 på lovforslag L 1, i hvilket finansministeren slår fast, at man kan prioritere at anvende omprioriteringsbidraget til skatte- og afgiftslettelser.
Rasmus Horn Langhoff (S), 2017-10-05:
Vi har den Konservative forsvarsordfører, som argumenterer for en fordobling af værnepligtstiden og derudover også, at der skal indkaldes flere værnepligtige, så det er ikke en fordobling af værnepligtskapaciteten, det er jo nærmere måske en tredobling eller en firedobling.
Charlotte Broman Mølbæk (SF), 2023-10-13:
Til sidst vil jeg påpege, at de her lovforslag omhandler specialundervisningstilbud og interne skoler, og det er rigtig godt, at vi får styrket kvaliteten, men rigtig mange anbragte børn går også i den almindelige folkeskole, og vi skal se på, hvordan vi støtter dem bedst muligt.
Ole M. Nielsen (KRF), 1998-04-28:
Vi mener dog, at det er urimeligt omfattende arealer, der opereres med. Helt i Kristeligt Folklepartis ånd opereres der her med en kompensation til de berørte landmænd for begrænsningen i deres dispositionsret, men kompensationen på 1.000 kr. pr. hektar må vist være for lille.
Jens Henrik Thulesen Dahl (DF), 2020-11-05:
Men netop den her aftale handler så om praktikpladstaxametertilskud til institutioner for formidling af uddannelsesaftaler, og det er efter Dansk Folkepartis vurdering selvfølgelig et positivt element og kan kun være med til at understøtte en øget indsats fra institutionernes side.
Kaare Dybvad (S), 2016-10-26:
Det eneste, jeg sådan set beder om – og jeg skal nok lade være med at polemisere overdrevent over det, for jeg ved, at der er mange fra ministerens støtteparti, der er på talerlisten her i dag, så tiden er jo begrænset – er at høre, hvad ministeren egentlig mener politisk om de her ting.
Claus Hjort Frederiksen (V), 2009-04-03:
Her er vi jo ved kernen af forskellene mellem partier, der tror på, at de enkelte borgere selv kan bestemme, og så sådan lidt mere formynderiske partier som hr. Leif Lahn Jensens parti, der ved, hvad folk har godt af og derfor vil bestemme, hvad pengene skal bruges til.
Rune Lund (EL), 2017-02-28:
Og det er rigtigt, at når der så kommer en konkret retssag, så skal der være bevisførelse, så skal man løfte bevisbyrden, men man vil i mindre grad skulle fokusere på f.eks. gerningsmandens subjektive vurdering af, hvordan der blev danset, eller hvilket tøj ofret havde på.
Jens Henrik Thulesen Dahl (DF), 2019-12-11:
Nu står vi så med en ny regering, en ny minister, og derfor synes vi, det er ganske oplagt at spørge herinde, som vi gør i forespørgselen: Vil regeringen med afsæt i den tidligere regerings plan »Digitalisering med omtanke og udsyn – Mod en ny digitaliseringsstrategi for undervisningsområdet« redegøre for, hvad status er på planen, og hvordan regeringen planlægger at komme videre mod en digitaliseringsstrategi, så vi ikke i fremtiden gør tingene lige så blindt, som vi har gjort de sidste 30 år?
Carl Valentin (SF), 2021-11-18:
Jeg kan forstå, at hr. Anders Kronborg helst ikke vil diskutere dyrevelfærd så meget, så jeg skal prøve at holde mig til folkesundheden, for argumentet fra ordføreren er jo, at der vil være en risiko af ukendt størrelse – det er det, SSI siger der vil være i 2022.
Carolina Magdalene Maier (ALT), 2018-11-30:
Jeg var på Høje-Taastrup Gymnasium, apropos, for det er et af de gymnasier, vi taler om, som har en rigtig høj andel af børn med en baggrund, der ikke er etnisk dansk, for at lave optagelser til Langt fra Borgen for måske et halvt år eller et år siden, og det var interessant, for en gennemsnitsstuderende på Høje-Taastrup Gymnasium går ud og får en længere uddannelse end den gennemsnitlige danske studerende.
Sikandar Siddique (FG), 2022-04-28:
Det vil sige, at har man fra 3,5 mio. kr. og op til 10 mio. kr., når gæld og udskudte skatter er trukket fra, skal man betale 1 pct., og det vil sige, at fra 3,5 mio. kr. til 3,6 mio. kr. er det kun 1.000 kr. om måneden, man skal betale.
Christian Rabjerg Madsen (S), 2017-11-07:
I Socialdemokratiet mener vi, at dyrevelfærd er vigtig, og jeg vil gerne minde regeringen om, at uddannelse kun er et skridt i den rigtige retning, og derfor glæder vi os i Socialdemokratiet også til at drøfte de andre punkter, som ligger i den føromtalte handlingsplan, og det vil vi naturligvis følge til dørs, både i fremtidige lovforslag og i forbindelse med det pågældende lovforslag. En anden del af det her lovforslag handler om at offentliggøre kontrolresultater vedrørende dyrevelfærd på hundeområdet.
Katrine Robsøe (RV), 2023-04-19:
Så hvis vi er enige om intentionerne og enige om, at målet er, at vi ikke skal have udvidet de her felter efter 2050 og begynde at lave nye boringer, så vi rent faktisk ikke kommer til at overholde vores klimamålsætninger, burde vi edderpileme da – det må man ikke sige, kunne jeg høre på formanden – kunne finde ud af at finde en løsning på det.
Jacob Buksti (S), 1998-06-04:
Men jeg vil gerne spørge hr. Peter Brixtofte, om ikke hr. Peter Brixtofte er opmærksom på, når det drejer sig om boligejerne, som jeg kan forstå hr. Peter Brixtofte er meget optaget af, og det er vi alle, at den omlægning af lejeværdien til den kommunale ejendomsværdibeskatning finder sted i år 2000.
Marianne Jelved (RV), 2002-10-08:
Med hensyn til om man kan være mere fleksibel i forhold til praktikpladssituationen på de mere traditionelle erhvervsuddannelser: Jeg er for så vidt åben over for, at vi måske gør en ekstraordinær indsats også fra Folketingets side, og hvis ikke det er fra Folketingets side, er jeg åben over for, at vi støtter ministeren i at få flere kombinationspraktikpladser.
Jens Joel (S), 2012-01-31:
Derfor melder det centrale spørgsmål sig: Mener hr. Brian Mikkelsen stadig væk, det er mere effektivt at kanalisere pengene over, eller ønsker hr. Brian Mikkelsen, hvis et borgerligt, højreorienteret flertal skulle genopstå i Folketinget, at genindføre grænsekontrollen, som man altså i 2009 ikke opfattede som den mest effektive måde at bruge pengene på?
Morten Messerschmidt (DF), 2008-04-03:
Nu prøver vi så fra Dansk Folkepartis side at rette op på den ikkeproportionalitet, på den uoverensstemmelse, som Folketinget alligevel har ønsket, nemlig ved - som et kny dog - at give virksomhederne den retssikkerhed, at domstolene skal sige god for, at man kan gå ind på deres territorium, præcis som vi kender det fra f.eks. konkurrenceloven, hvor man skal have en retskendelse for at gå ind på privat ejendom.